CELEX: 62018CN0652
Language: mt
Date: 2018-10-18 00:00:00
Title: Kawża C-652/18: Talba għal deċiżjoni preliminari mressqa mill-Administrativen sad Haskovo (il-Bulgarija) fit-18 ta’ Ottubru 2018 – SZ vs Mitnitsa Burgas

7.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 4/16
            
         
      Talba għal deċiżjoni preliminari mressqa mill-Administrativen sad Haskovo (il-Bulgarija) fit-18 ta’ Ottubru 2018 – SZ vs Mitnitsa Burgas
      (Kawża C-652/18)
      (2019/C 4/21)
      Lingwa tal-kawża: il-Bulgaru
      
         Qorti tar-rinviju
      
      Administrativen sad Haskovo
      
         Partijiet fil-kawża prinċipali
      
      
         Rikorrent: SZ
      
         Konvenuta: Mitnitsa Burgas
      
         Domanda preliminari
      
      Id-dispożizzjonijiet tal-Artikolu 9(1) tar-Regolament (KE) Nru 1889/2005 tal-Parlament Ewropew u tal-Kunsill tas-26 ta’ Ottubru 2005 dwar kontrolli ta’ flus kontanti deħlin fil-Komunità jew ħerġin mill-Komunità (1) u tal-Artikolu 49(3) tal-Karta tad-Drittijiet Fundamentali tal-Unjoni Ewropea għandhom jiġu interpretati fis-sens li jipprekludu dispożizzjoni tad-dritt nazzjonali, bħal dik li tinsab fl-Artikolu 20(1) tal-Valutnen Zakon (il-Liġi dwar il-Munita), li, għal ksur tal-obbligu ta’ dikjarazzjoni previst fl-Artikolu 3 tal-imsemmi regolament, minbarra l-impożizzjoni ta’ multa kriminali taħt l-Artikolu 18(1) tal-Liġi dwar il-munita ta’ bejn BGN 1 000 u 3 000, tipprevedi wkoll, bħala sanzjoni kumulattiva, il-konfiska sħiħa tal-flus mhux iddikjarati, irrispettivament mill-oriġini u mid-destinazzjoni tagħhom?
      
         (1)  ĠU 2005, L 309, p. 9.